b'\n_START_ARTICLE_\nLietuvos mikrobiolog\xc5\xb3 draugija\n_START_PARAGRAPH_\nLietuvos mikrobiolog\xc5\xb3 draugija\xc2\xa0\xe2\x80\x93 Lietuvos visuomenin\xc4\x97 organizacija, veikianti nuo 1990\xc2\xa0m. Vilniuje, \xc5\xbdali\xc5\xb3j\xc5\xb3 E\xc5\xbeer\xc5\xb3 g. 49.\n_START_SECTION_\nVeikla\n_START_PARAGRAPH_\n1959\xe2\x80\x931989\xc2\xa0m. draugija veik\xc4\x97 kaip S\xc4\x85jungin\xc4\x97s mikrobiolog\xc5\xb3 draugijos skyrius. Turi apie 90 nari\xc5\xb3. Tikslas\xc2\xa0\xe2\x80\x93 pl\xc4\x97toti mikrobiologijos moksl\xc4\x85 ir propaguoti jo laim\xc4\x97jimus. Lietuvos mikrobiolog\xc5\xb3 draugija rengia mokslines konferencijas, seminarus, simpoziumus, pl\xc4\x97toja mikrobiologijos mokslo ry\xc5\xa1i\xc5\xb3 galimybes su kitomis mokslo \xc5\xa1akomis, konsultuoja \xc4\xafvairiais mikrobiologijos klausimais. Bendradarbiauja su kitomis draugijomis.'